section_heading: Životopis
paragraph_text: Četvorici mladića (1854.) predlaže osnivanje salezijanaca, a iste godine u oratorij dolazi i Dominik Savio, koji će nakon samo tri godine boravka (umro je 1857.) ostaviti neizbrisiv trag i podići ugled don Boscova odgojnog sustava. Iste godine započinje smišljati pravila salezijanske družbe, koji će službeno nastati u godini rata za talijansku neovisnost (1859.). Njegova jedinstvena metoda odgoja (preventivni sustav) izgrađivala je u mladeži ljudske vrednote, kršćanska načela i omogućavala im da svojim rukama zarađuju za svagdašnji život.<ref>http://www.glas-koncila.hr/portal.html?catID=2&conID=30969&act=view Preuzeto 13. ožujka 2013.